Ռուբեն Աբրահամյան (պետական գործիչ)

Ռուբեն Տիգրանի Աբրահամյան (), խորհրդային տնտեսական, պետական ​​և քաղաքական գործիչ։

Կենսագրություն 
Ծնվել է 1907 թվականին, Նոր Բայազետի Դալիկարդաշ (Սարուխան) գյուղում՝ գյուղացու ընտանիքում։ Միջնակարգ կրթություն ստանալուց հետո Մարտունու շրջանում կատարել է մանկավարժական և կոմերիտական աշխատանք։ 1935 թվականին ավարտել է Հայկական գյուղատնտեսական ինստիտուտը։ Որպես գյուղբաժնի ագրոնոմ՝ գործուղվել Իջևանի շրջան։

1937-1946 թվականներին աշխատել է ՀԿԿ Էջմիածնի շրջկոմի առաջին քարտուղար։ 1946-1948 թվականներին եղել է ՀԽՍՀ մսեղենի և կաթնեղենի արդյունաբերության նախարար, 1948-1950 թվականներին՝ ՀԿԿ Ալավերդու շրջկոմի առաջին քարտուղար։

1954-1957 թվականներին աշխատել է ՀԽՍՀ գյուղատնտեսության նախարար, ապա՝ նախարարի տեղակալ (մինչև 1972)։ 1972-1974 թվականներին եղել է երկրագործության գիտահետազոտական ինստիտուտի տնօրեն։

Եղել է ՀԽՍՀ Գերագույն խորհրդի պատգամավոր։

Մահացել է 1982 թվականին։ Թաղված է Երևանում՝ Թոխմախի գերեզմանատանը։

Տես նաև 
 Հայաստանի Հանրապետության գյուղատնտեսության նախարար

Ծանոթագրություններ 

Հայ գյուղատնտեսներ
Հայ քաղաքական գործիչներ
ՀԱԱՀ շրջանավարտներ
Հայ պետական գործիչներ
ՀԹՎ 2023 հոդվածներ